Mantashe wil 2 500 MW kernkrag aanskaf | Maroela Media
Koeberg-kernkragstasie (Januarie 2015) (Foto: Henk Kruger/African News Agency/ANA)
Die National Education, Health, and Allied Workers' Union (Nehawu) het Saterdag die aankondiging verwelkom. "As vakbond stem ons saam met die geïntegreerdehulpbronneprogram 2019 (IRP 2019) en die aankondiging deur minister Mantashe dat die kernkragbouprogram 'n geen-verwyte opsie is oor die lang termyn, veral indien dit geïmplementeer word op die skaal en teen die pas wat die land kan bekostig.
Nehawu het gesê hy het deur sy Necsa [Kernenergiekorporasie van Suid-Afrika]-tak reeds die insluiting van kernkrag in energieverskaffing aangemoedig in die lig daarvan dat die verwagte verlies van 24 100 MW by kragaanlegte ná 2030 sal beloop. "Kernkrag is 'n logiese skoon energiebron en hou ekonomiese moontlikhede in vir Suid-Afrika, as die bestaande menslikehulpbronkapasiteit en vaardighede in ag geneem word."
Nehawu het gesê Koeberg-kernkragstasie, die enigste kernkragsentrale op die vasteland van Afrika, het reeds die betroubaarheid van kernkragtegnologie bewys en die vermoë van Suid-Afrika se kernkrag-arbeidsmag. Koeberg sal egter teen 2024 sy 40ste bestaansjaar vier. "'n Toewyding om planne af te handel om Koeberg se lewensduur met 20 jaar te verleng, word verwelkom."
Die vakbond het gesê die verlenging vorm deel van 'n groter plan om die lot van kernkrag in Suid-Afrika se energieplanne te verseker en die werk van duisende kernkragwerkers te beskerm.
Nehawu glo die implementering van IRP 2019, soos aangekondig deur Mantashe, is progressief en 'n tree in die regte rigting, aangesien dit beleidsekerheid sal bring vir die regering se energieplanne en die verskaffing van elektrisiteit aan 'n nasionale stelsel wat reeds onder druk is.
Mantashe, maak Eskom wins op die oomblik? Hoe gaan julle kernaanleg bekostig?
Hoop dit is nie die oprig en bou van kernkragstasies deur Rusland nie my maat? Die mense van SA soos verlede keer sal die weer stopsit. Weet jy ou Mantashe daar kom genoeg warm lig by al jou liggaam holtes uit, om SA se krag te voorsien vir 1000 jaar. Sal hazenine nie hulp nie om krag optewek nie – Minister of Mineral Resources and Energy Gwede Mantashe promoted the non-existent mineral "hazenile" to investors when addressing a mining conference in Australia on Wednesday, Business Day has reported.
Met die onbevoegtes gaan ons een groot atoombom kry. Covid sal soos 'n vulletjie lyk!
Hiermee wys Mantashe eintlik net dat hy nog altyd in die Zuma kraal was.
Met SA tans in rommel status mag nie een van ontwikkelde lande se kernkrag reuse tender nie. So die enigste moontlikheid……..Rusland!